સંઘના કાર્યકરમાંથી પ્રથમ ગુજરાતના ચીફ મિનિસ્ટર અને ત્યારબાદ દેશના પ્રાઇમ મિનિસ્ટર બનેલા નરેન્દ્ર મોદીની અડધી શક્તિ ક્યાં છે તે જાણો છો... એ છે અમિત અનિલચંદ્ર શાહ... મોદીનો પડછાયો બનીને સાથે રહ્યાં છે. 2000ની સાલ થી 2018 સુધી એટલે કે અત્યાર સુધી મોદી સાથે જોડાયેલા એક ઉંચાકદના નેતા કે જેમણે ગુજરાતમાં કોંગ્રેસને ખતમ કરવામાં જરાય પાછીપાની કરી નથી. કોંગ્રેસના ટોચના નેતાઓને ભાજપનો ખેસ પહેરાવનારા અમિત શાહ ઓછું બોલે છે પણ વ્યવહારૂં છે. મિત્રો માટે જે કરવું પડે તે કરવું... વફાદારી સર્વશ્રેષ્ઠ ગુણ છે. રાજનિતીમાં ટેકનિકલ માઇન્ડ ધરાવતો ગુજરાત ભાજપનો ચહેરો આજે રાષ્ટ્રીય ભાજપનો તારણહાર બન્યો છે. ઉત્તરપ્રદેશની ગલીઓમાં જઇને વિશાળ પાર્ટીઓને ધરાશયી કરીને 80 માંથી 71 બેઠકો મેળવવાના વિરલો ભાજપના હાઇકમાન્ડમાં પાક્યો નથી. રાજનિતીમાં અનેક યાતનાઓ ભોગવી ચૂકેલા આ અમિત શાહને આખી પાર્ટી નરેન્દ્ર મોદીની અડધી શક્તિ કહે છે. અમિત શાહના કારણે ભાજપને આજે ભારતના 21 રાજ્યોમાં સત્તા હાંસલ થઇ છે જે પહેલાં ક્યારેય ન હતી.